CELEX: 31995D0233
Language: et
Date: 1995-06-22 00:00:00
Title: Komisjoni otsus, 22. juuni 1995, milles esitatakse nende kolmandate riikide loetelu, millest liikmesriigid lubavad importida elusaid kodulinde ja haudemuneEMPs kohaldatav tekst

Tähtis õiguslik teade

|

31995D0233

Euroopa Liidu Teataja L 156 , 07/07/1995 Lk 0076 - 0079

		Komisjoni otsus,22. juuni 1995,milles esitatakse nende kolmandate riikide loetelu, millest liikmesriigid lubavad importida elusaid kodulinde ja haudemune(EMPs kohaldatav tekst)(95/233/EÜ)EUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse nõukogu 15. oktoobri 1990. aasta direktiivi 90/539/EMÜ kodulindude ja haudemunade ühendusesisest kaubandust ning kolmandatest riikidest importimist reguleerivate loomatervishoiunõuete kohta, [1] viimati muudetud Austria, Soome ja Rootsi ühinemisaktiga, eriti selle artikleid 21 ja 26,ning arvestades, et:teatavad tavapäraselt liikmesriikidele tarnivad riigid peavad kirjaliku kinnituse ja täiendavate asjakohaste dokumentide esitamisega või kohapealse kontrolli abil tõendama, et nad vastavad ühenduse nõuetele;käesolevat otsust kohaldatakse, ilma et see piiraks komisjoni otsuse 93/342/EMÜ (milles sätestatakse kriteeriumid kolmandate riikide liigitamiseks klassikalise lindude katku ja Newcastle’i haiguse puhul, [2] muudetud otsusega 94/438/EÜ [3] kohaldamist;teatavatel juhtudel võib olla vaja täpsustada riikide osi, kust importi lubatakse; impordi lubamist võib piirata teatavate linnuliikide või kategooriatega;uut teavet või uut olukorda arvesse võttes saab kõnealusesse kolmandate riikide loetelusse teha siiski igal ajal muudatusi; riigi kuulumine loetellu tuleks ümber vaadata, kui täiendava teabe saamisel, eelkõige kohapealsete kontrollide tulemusel ilmneb, et tingimused asjaomases kolmandas riigis on võinud muutuda või eelnevalt saadud informatsioon ei ole olnud täielik või täpne;kuigi kolmandate riikide loetelu on aluseks ühenduse sätetele, mida kohaldatakse direktiivis 90/539/EMÜ sätestatud kolmandatest riikidest importimisel, tuleb elusate kodulindude ja haudemunade imporditingimuste ühtlustamisel arvesse võtta muid meetmeid, eelkõige teatavaid loomatervishoiu nõudeid, jääke käsitlevaid kavasid ja sertifitseerimist;on õigustatud eraldi kolmandate riikide loetelu koostamine silerinnaliste lindude impordiks kõnealuste lindude ja teiste kodulinnuliikide bioloogiliste erinevuste tõttu; selliseid linde on vaja pärast importi hoida karantiinis;on vaja arvesse võtta ka direktiivi 90/539/EMÜ artiklit 11 ja seetõttu koostada nende kolmandate riikide loetelu, milles nähakse küll ette vähem ranged loomatervishoiu nõuded, kuid millest saab lubada väikeste saadetiste importi tingimustel, mis on sarnased teiste lindude puhul vastavalt nõukogu direktiivi 92/65/EMÜ [4] sätetele vastuvõetud tingimustele;kuni komisjon on vastu võtnud veterinaarsertifikaadi elusate kodulindude ja haudemunade importimiseks kõnealuse nimekirja riikidest ühendusse, võivad liikmesriigid jätkata oma 1. jaanuaril 1995. aastal kehtinud loomatervishoiu nõuete kohaldamist;käesoleva otsusega ettenähtud meetmed on kooskõlas alalise veterinaarkomitee arvamusega,ON VASTU VÕTNUD KÄESOLEVA OTSUSE:Artikkel 11. Liikmesriigid lubavad importida elusaid kodulinde ja haudemune vastavalt I lisa loetelule.I lisa loetelu ei kohaldata silerinnaliste lindude ja nende haudemunade importimisel.2. Liikmesriigid lubavad importida silerinnalisi linde ja nende haudemune vastavalt II lisa loetelule. Nende lindude või munade impordi tingimused hõlmavad impordijärgse karantiini nõude.3. Erandina lõikest 1 ning kuni loomatervishoiu nõudeid ja veterinaarsertifikaati käsitlevate ühenduse eeskirjade vastuvõtmiseni sellise impordi puhul lubavad liikmesriigid importida üksikuid vähem kui 20 elusa kodulinnu ja haudemunaga saadetisi vastavalt III lisas osutatud loetelule. Nende saadetiste impordi tingimused hõlmavad impordijärgse eraldamise või karantiini nõude.Esimese lõigu sätteid ei kohaldata silerinnaliste lindude või nende haudemunade saadetiste suhtes.Artikkel 2Käesolevat otsust kohaldatakse alates 1. juulist 1995.Artikkel 3Käesolev otsus on adresseeritud liikmesriikidele.Brüssel, 22. juuni 1995Komisjoni nimelkomisjoni liigeFranz Fischler[1] EÜT L 303, 31.10.1990, lk 6.[2] EÜT L 137, 8.6.1993, lk 24.[3] EÜT L 181, 17.7.1994, lk 35.[4] EÜT L 268, 14.9.1992, lk 54.--------------------------------------------------I LISALoetelu kolmandate riikide kohta, millest liikmesriigid lubavad importida elusaid kodulinde ja haudemune, välja arvatud silerinnalised linnud ja nende haudemunadKäesolev loetelu on põhimõtteline loetelu ja import peab vastama asjaomastele loomatervishoiu ja tervisekaitse nõuetele.ISO kood | Riik |AU | Austraalia |BR | Brasiilia |CA | Kanada |CH | Šveits |CL | Tšiili |CY | Küpros |CZ | Tšehhi Vabariik |HR | Horvaatia |HU | Ungari |IL | Iisrael |NZ | Uus-Meremaa |PL | Poola |RO | Rumeenia |SI | Sloveenia |SK | Slovaki Vabariik |US | Ameerika Ühendriigid |--------------------------------------------------II LISALoetelu kolmandate riikide kohta, millest liikmesriigid lubavad importida silerinnalisi linde ja nende haudemuneKäesolev loetelu on põhimõtteline loetelu ja import peab vastama asjaomastele loomatervishoiu ja tervisekaitse nõuetele.ISO kood | Riik |AU | Austraalia |BR | Brasiilia |BW | Botswana |CA | Kanada |CH | Šveits |CL | Tšiili |CY | Küpros |CZ | Tšehhi Vabariik |HR | Horvaatia |HU | Ungari |IL | Iisrael |NA | Namiibia |NZ | Uus-Meremaa |PL | Poola |RO | Rumeenia |SI | Sloveenia |SK | Slovaki Vabariik |US | Ameerika Ühendriigid |ZA | Lõuna-Aafrika |ZW | Zimbabwe |--------------------------------------------------III LISALoetelu kolmandate riikide kohta, millest liikmesriigid lubavad importida väikseid elusate kodulindude ja haudemunade saadetisi, välja arvatud silerinnalised linnud ja nende haudemunadKäesolev loetelu on põhimõtteline loetelu ja import peab vastama asjaomastele loomatervishoiu ja tervisekaitse nõuetele.Kõik nõukogu otsuse 79/542/EMÜ lisa I osas loetletud riigid või nende osad, millest importi ei ole keelatud klassikalise lindude katku ja/või Newcastle’i haiguse tõttu.--------------------------------------------------